Харрикейн-Құмкөл мұнай

Харрикейн-Құмкөл мұнай - бұрынғы
"Оңтүстікмұнайгаз" мемлекеттік-акционерлік
қоғамының жаңа атауы, Құмкөл кенорнының
оңтүстік бөлігінде мұнай өндіретін, жалпы
Оңтүстік Қазақстанда басқа да мұнай операцияларын іске асыратын канадалық компания. Халықаралық операцияларга компания
1991 жылдан қатысып келеді. 1996 ж. Харрикейн "Оңтустікмұнайгаз" АҚ-ның акцияларын иемденді. Сатып алу - сату шартына
сәйкес "Оңтүстікмунайгаз" АҚ-ның кәдімгі
дауысқа қойылған акцияларының 89,5%-ы
осы канадалық компанияға, қалған 10,5%-
ы акционерлік қоғам қызметкерлеріне тиісті
болды. Харрикейін өндірілмек қоры 14 млн.
т шамасындагы Құмкөл кенорнының оңтүстік
бөлігін, ресейлік компания "Лукойлмен" бірге
кенорынның солтүстік бөлігін (мұнай қоры 13.3
млн. т) игеруде. Компания Оңтүстік Құмкөлді
(мұнайдың өндірілмек қорының шамасы 4.4
млн. т) игеруге толық қуқылы және Қызылқия,
Арысқум, Майбұлақ кенорындарын игеру
үлесінің 75%-ы оган тиесілі. "Казгермұнай" біріккен кәсіпорны арқылы Нұралы, Ақшабулақ,
Ақсай кенорындарындагы үлестік қатысудың
50%-ын осы компания алды. Өндірілген
мұнай негізінен Шымкент мунай өңдеу заводында еңделеді. 2004 жылдан бері "Петро
Казахстан Кумколь Ресорсиз" акционерлік
қоғамы деп аталады.	
Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005. ISBN 9965-9765-1-1
Дереккөздер

Санат:Қазақстан мұнайшылары